**SAUGUMO PRIEMONĖS**

Vaikai ir nepilnamečiai, nepriklausomai nuo jų gyvenimo sąlygų, yra linkę labiau pasitikėti žmonėmis. Juos lengviau įtikinti, o internetinėje erdvėje – lengviau surasti ir pasiekti. Dėl to itin svarbu, kad tėvai ir mokyklos bendradarbiautų siekdami kiek įmanoma padėti vaikams išmokti pasirūpinti savo saugumu.

Svarbiausias dalykas, kurį reikia prisiminti, siekiant užtikrinti vaiko saugumą, yra nuolatinis bendravimas su vaiku ir jo informavimas, kaip geriausiai apsisaugoti nuo galimų pavojų.

**Pagrindinės saugumo priemonės**

Dingusių žmonių šeimų paramos centras [pataria tėvams](http://116000.lt/index.php?static4/patarimai-tevams):

* Pasakykite vaikams, kad jei jie pasimeta, jie turi **ieškoti policijos pareigūno**. Nesakykite ”žmogaus su uniforma”, nes yra daug įvairių tarnautojų su uniformomis (pvz., kurjeriai, viešojo transporto kontrolieriai ir pan.), ir vaikas gali nesuprasti. Jei jie nemato policininko, jie turėtų prieiti prie kitos mamytės (moters su vaiku) ir pasakyti jai, kad pasiklydo. Jei vaikas yra netoli telefono aparato, jis turi žinoti, kad visada gali paskambinti 116 000 ir kažkas ateis jiems padėti.
* Mokykite vaikus, kad jie **visada jums pasakytų, kur jie žaidžia ir su kuo**. Jei jie nori eiti kur nors kitur, jie pirmiausia turi pasakyti tėvams. Nuolat su vaiku peržiūrėkite taisykles apie tai, pas ką ji/s gali eiti, jei jūsų nėra namie, ir aptarkite, kur ji/s gali ir kur negali eiti kaminystėje.
* Įsitikinkite, kad vaikai žino **savo pilną vardą, namų adresą ir telefono numerius** bei kaip naudotis telefonu. Įsitikinkite, kad jie žino, ką daryti kritinėje situacijoje ir kaip susisiekti su jumis mobiliuoju telefonu. Jie taip pat turi žinoti, kad gali skambinti 116 000 numeriu.
* Perspėkit vaikus, kad jie **duris laikytų užrakintas, neatidarinėtų durų ir nekalbėtų su atėjusiais prie durų**, kai namuose yra vieni. Jei susitarėte su draugu ar giminaičiu, kad jis užsuks, įsitikinkite, kad vaikas jausis gerai, būdamas vienas su tuo žmogumi.Įsitikinkite, kad vaikai supranta, kad skambinantiems negalima sakyti, jog jie namuose yra vieni.
* Pavėžėdami **neišleiskite vaikų prie parduotuvių, kino teatrų, parkų, žaidimų salonų**. Tai nėra saugios vietos vaikui būti vienam. Įsitikinkite, kad visada šalia yra už vaiką atsakingas suaugusęs asmuo, kuris nuolat prižiūrės jūsų mažametį vaiką, kai šis yra lauke ar išvykęs iš namų.

**Patarimai atostogaujantiems**:

* Kalbant apie mažesnius vaikus, ypač tuos, kurie dar nemoka kalbėti, tėvai turi būti ypatingai atsargūs paplūdimiuose ir gausiai žmonių lankomose vietose. Tėvai turi būti tikri, kad jie **visada mato** savo vaiką.
* Visuomet turime turėti “**susitikimo vietą**”, jei pasimetam vieni nuo kitų. Pasakykite vaikams, kad jei jie pasimeta, jie turi **ieškoti policijos pareigūno**.
* Nuo mažų dienų turime mokinti vaikus būti **atsargiems prie vandens telkinių** ir kad jie niekada neitų į vandenį be priežiūros ar palydos. Jie visada turi dėvėti apsaugines plaukiojimo priemones, kai yra netoli vandens telkinio. Įsitikinkite, kad vaikai žino, jog reikia lakytis atokiau nuo baseinų, kanalų ir kitų vandens telkinių, kai jų neprižiūri suaugęs asmuo.
* **Patikrinkite stovyklas ir kitas vasaros programų vietas, prieš ten veždami vaikus**. Patikrinkite, ar buvo atliktas su vaikais dirbsiančių ar savanoriausiančių asmenų patikrinimas. Įsitikinkite, kad vaikus nuolat prižiūrės suaugęs asmuo, ir įsitikinkite, kad esate supažindinti su visomis veiklomis ir žygiais, kuriuos siūlo stovykla ar programa.

Tėvai, turintys specifinių klausimų, kviečiami skambinti telefonu  **116 000**.